VALSTYBINĖS GELEŽINKELIO INSPEKCIJOS

PRIE SUSISIEKIMO MINISTERIJOS VIRŠININKO

ĮSAKYMAS

DĖL VALSTYBINĖS GELEŽINKELIO INSPEKCIJOS PRIE SUSISIEKIMO MINISTERIJOS VIRŠININKO 2010 M. GRUODŽIO 27 D. ĮSAKYMO Nr. V-604 „DĖL VALSTYBINĖS GELEŽINKELIO INSPEKCIJOS PRIE SUSISIEKIMO MINISTERIJOS ATLIEKAMŲ PLANINIŲ IR NEPLANINIŲ PATIKRINIMŲ TAISYKLIŲ“ PAKEITIMO

2011 m. gegužės 12 d. Nr. V-301

Vilnius

1. Pakeičiu Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių, patvirtintų Valstybinės geležinkelio inspekcijos prie Susisiekimo ministerijos viršininko 2010 m. gruodžio 27 d. įsakymu Nr. V-604 „Dėl Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių patvirtinimo“, 4 straipsnį ir jį išdėstau taip:

„4. Planiniai patikrinimai atliekami pagal Inspekcijos viršininko patvirtintą ir viešai paskelbtą planuojamų tikrinti ūkio subjektų sąrašą (toliau – patikrinimų planas). Inspekcijos atliekami patikrinimai skirti didžiausioms rizikoms šalinti ir faktiniams, esminiams pažeidimams šalinti.“

2. Papildau Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių, patvirtintų Valstybinės geležinkelio inspekcijos prie Susisiekimo ministerijos viršininko 2010 m. gruodžio 27 d. įsakymu Nr. V-604 „Dėl Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių patvirtinimo“, 1 priedo 1 lentelę 4 punktu ir išdėstau jį taip:

Eil. Nr.	Tikrinamo ūkio subjekto atitiktis reikalavimams ir veiklos sąlygoms	Patikrinimų periodiškumas	Dokumentai	Informacijos šaltiniai
4.	Ar geležinkelio įmonės (vežėjai) atitinka civilinės atsakomybės reikalavimus.	1. Civilinės atsakomybės draudimo sutarties, banko garantijos, laidavimo sutarties galiojimo termino pabaigos data. 2. 3 metai nuo paskutinio patikrinimo.	1. Civilinės atsakomybės draudimo sutartis. 2. Banko garantija. 3. Laidavimo sutartis.	1. Ūkio subjektas. 2. Inspekcija.

Viršininkas	Stasys Pieslikas